open-index/open-wikipedia-markdown huggingface dataset:
12 Victoria

**12 Victoria** (symboli: ) on päävyöhykkeen asteroidi eli pikkuplaneetta, joka kiertää Aurinkoa asteroidivyöhykkeellä Marsin ja Jupiterin välissä. Sen löysi J. R. Hind vuonna 1850. Nimensä asteroidi sai roomalaisen mytologian Victorian mukaan, mutta nimi viittaa myös Britannian kuningatar Viktoriaan. Asteroideja oli pidetty planeettoina 1800-luvun alussa, mutta kun yhä uusia (joihin Victoriakin kuuluu) löytyi nopeasti lisää, niin ne menettivät vähitellen asemansa.

## Lähteet
*JPL Small-Body Database Browser: 12 Victoria 
* Hubble Images of Asteroids Help Astronomers Prepare for Spacecraft Visit 
*When did the asteroids become minor planets?  
* 
*Discovery Circumstances: Numbered Minor Planets (1)-(5000): Minor Planet Center
New York International Fringe Festival

**The New York International Fringe Festival**, tai **FringeNYC**, on vapaiden ja sitoutumattomien ryhmittymien kansainvälinen teatterifestivaali ja samalla nykyisin myös Pohjois-Amerikan suurin monitaidetapahtuma. Vuonna 2010 se järjestettiin ajalla 13.8 - 29.8.

Kaksiviikkoinen festivaali järjestetään vuosittain New Yorkin keskustassa Manhattanilla yli 20 näyttämöllä. Esityksiä kahteen viikkoon mahtuu n.1200, esiintyviä taiteilijoita on n. 5000 ja lippuja myydään jopa yli 75 000 kappaletta. Festivaali työllistää yli 1100 henkilöä, joista suurin osa on osa-aikaisia tai talkootyöläisiä.

Festivaalin perusti vuonna 1996 Off-Broadway teatteriryhmä The Present Company , josta myöhemmin tuli myös festivaalin tuotantoyhtiö. Perustajajäseninä olivat Aaron Beall, John Clancy, Jonathan Harris, ja nykyinen taiteellinen johtaja Elena K. Holy.

Erotukseksi monista muista festivaaleista FringeNYC valitsee esiintyjänsä juryn avulla. Vuonna 2010 festivaaleille pyrki yli 800 teatteriryhmää, joista jury kelpuutti n. 200 esiintymään New Yorkissa. Esitykset edustavat hyvin monenlaisia teatterin eri tyylilajeja. Yhteistä esityksille on vain se, että ne edustavat ns. valtavirran ulkopuolella toimivia teattereita ja ryhmiä. Mm. festivaalin ja New Yorkin suuresta kulttuuritarjonnasta johtuen vain osa näytelmistä saa lehdistöarviointeja New Yorkin lehdistössä.

FringeNYC festivaaleilla on saanut ensi-iltansa myös moni suosikkinäytelmä esim. Urinetown , Dog Sees God , The Black Rider  ja Charlie Victor Romeo .. Osittain suomalaisin näyttelijävoimin osallistui FringeNYC festivaaleille vuonna 2010 kansainvälinen Theatre of Eternal Values näytelmällään "Eternity in an Hour".

FringeNYC sisältää myös monia samanaikaisia muita tapahtumia, kuten esim. FringeU (kasvatukselliset tapahtumat), FringeART (taidetapahtumat), FringeJR (lastentapahtumat) ja FringeHigh (perhe- ja nuorisotapahtumat).

Festivaaleilla myydään edullisten peruslippujen lisäksi myös kaikkiin esityksiin oikeuttavaa 500 dollarin arvoista pääsylippua.

## Lähteet

## Aiheesta muualla

*FringeNYC -festivaalin kotisivut
*Artikkeli New Yorkin Fringe festivaaleista
*Yleistä Fringe festivaaleista About.com:issa 
*Artikkeli 2009 festivaaleilta, flavorwire.comissa
*Daily News -artikkeli 2009
*Daily News 6.8.09 
*artikkeli, New York Times
*arvosteluja FrngeNYC 2009, CurtainUp.com
*playbill.com Urinetown
*Dog Sees God
*Black Rider
*TEV-theatre
*the Present Company 
*The Clyde Fitch Report artikkeli vuoden 2010 NYC Fringe festivaalista 
*TimeOut -artikkeli New York Fringe festivaalista
Fortuna (täsmennyssivu)

**Fortuna** tarkoittaa seuraavia:

*Fortuna, jumalatar roomalaisessa mytologiassa
*19 Fortuna, asteroidi
*Fortuna, lautapeli
*”O Fortuna”, *[[Carmina Burana]]* -kokoelmaan sisältyvä runo ja Carl Orffin siitä säveltämä laulu
*Fortuna Extraliga, Tšekin salibandyn korkein sarjataso
*urheiluseuroja:
** Fortuna Düsseldorf, saksalainen jalkapalloseura
** Fortuna Hjørring, tanskalainen jalkapalloseura
** Fortuna Sittard, alankomaalainen jalkapalloseura
** Oriveden Fortuna, suomalainen jääkiekkoseura
*Costa Fortuna, Costa Cruises'in risteilyalus
*Fortuna-kortteli, liikekortteli Turussa
*Fortuna Silver Mines, kanadalainen kaivosyhtiö
*M/S Fortuna, vuonna 1987 uponnut suomalainen rahtilaiva
*Fortuna, seuraavien henkilöiden sukunimi:
**Barbro Christina Hästesko-Fortuna (1698–1771), suomenruotsalainen lääkäri ja maanomistaja
**Diego Fortuna (s. 1968), italialainen kiekonheittäjä
**Wojciech Fortuna (s. 1952), puolalainen mäkihyppääjä.

## Katso myös
*Fortune
19 Fortuna

**19 Fortuna** (symboli: ) on Marsin ja Jupiterin välisellä asteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1852. Nimensä pikkuplaneetta sai Fortuna-jumalattaren mukaan. Fortuna on melko kookas asteroidivyöhykkeen kohteeksi, sillä sen läpimitta on noin 200 km. Asteroidin pyörähdysaika eli sen vuorokauden pituus on noin 7,44 tuntia. 

## Lähteet
*JPL Small-Body Database Browser: 19 Fortuna 
* 
*
*Discovery Circumstances: Numbered Minor Planets (1)-(5000): Minor Planet Center
Žytkavitšy

**Žytkavitšy** () eli **Žitkovitši** ) on pieni noin 15&nbsp;893 asukkaan kaupunki Homelin alueella Valko-Venäjän eteläosissa. Žytkavitšyn kaupunki, joka on samannimisen 40&nbsp;838 asukkaan maaseutuvaltaisen hallintopiirin keskus, sijaitsee maanteitse 123 kilometriä Mozyrin ja 232 kilometriä Homelin (Gomel) länsipuolella. Pääkaupunki Minskiin pohjoisessa on 230 kilometriä.

## Historiaa
Ensimmäinen maininta Žytkavitšyn kylästä löytyy vuoden 1500 Liettuan suuriruhtinaskunnan asiakirjoista. Myöhemmin alueesta tuli osa Puola-Liettuaa. Sittemmin tämä maatalousvaltainen alue liitettiin Venäjän keisarikuntaan (Žitkovitšin volost). Polesian rautatien rakentaminen toi junanradan Žytkavitšyyn 1886 ja loi pohjaa puunjalostusteollisuuden samoin kuin maataloustuotteiden jatkojalostukselle. Kylä ja ympäröivä maaseutualue kasvoi vähitellen. Nimitys kaupungiksi tuli vuonna 1971 eli Valko-Venäjän sosialistisen neuvostotasavallan vuosina.

## Liikenneyhteydet, Turau ja Pripetin kansallispuisto
 
Žytkavitšyn rautatieasema sijaitsee eteläisen poikittaisrautatien eli länsi-itäsuuntaisen Brest-Kobryn-Pinsk-Luninets-Žytkavitšy-Kalinkavitšy-Retšytsa-Homel-radan varrella. Valtatieyhteyksistä tärkein on samansuuntainen  M10-valtatie (Brest-Kobryn-Kalinkavitšy-Homel), joka kulkee 5 kilometriä Žytkavitšyn keskustasta pohjoiseen. Valtatieltä etelään erkaneva P88-kantatie kulkee kaupungin keskustan läpi ja jatkaa etelään Pripet-joen yli, ja kääntyy joen eteläpuolella länteen historialliseen Turaun kaupunkiin (Žytkavitšyn keskustasta 26 km), joka kuuluu saman Žytkavitšyn piiriin.. Dneprin navigoitava sivujoki Pripet on myös kaupallisen proomuliikenteen käytössä. 

Muun muassa linnustonsa puolesta merkittävä, 1996 perustettu Pripetin kansallispuisto sijaitsee suurelta osin Žytkavitšyn alueella. Kansallispuistoa taustoittava luontomuseo löytyy samaan hallintopiiriin kuuluvasta Turaun pikkukaupungista (2&nbsp;967 as., väestönlaskenta 10/2009). Myös Keski-Pripetin kansallinen maisemansuojelualue, joka on Valko-Venäjän tunnetuimpia Ramsarin sopimuksen mukaisia vesiperäisiä suojelualueita, sijaitsee osaksi Žytkavitšyn piirin alueella.

## Lähteet

## Aiheesta muualla

*Lyhyt kuvaus kaupungista  (BYcity.org)
*Kuvausta kaupungista   (garady.org)
*Kaupunkikartta  (BYcity.org)
*WikiMapia karttalinkki kaupunkiin, kohteiden selitykset pääosin  tai 
*Neuvostoliiton aikaista 1:200 000 topografikarttaa alueesta 
*Valokuvia Kalinkavitšyn kaupungista  (globustut.by)
*Valko-Venäjän juna-aikatauluja  
*Zhytkavichy web-site
20 Massalia

**20 Massalia** on  päävyöhykkeen asteroidi, eli pikkuplaneetta joka kiertää Aurinkoa Marsin ja Jupiterin välisellä asteroidivyöhykkeellä. Massalian löysi A. de Gasparis vuonna 1852.
Nimensä pikkuplaneetta sai Marseillen kaupungin (kreikaksi *Massalia*) mukaan.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on S-luokkaa.

Massalia oli ensimmäinen pikkuplaneetta, joka sai ei-mytologisen nimen. Ensimmäisinä löydetyt asteroidit oli nimetty kreikkalaisen ja roomalaisen mytologian jumalattarien mukaan, sillä niitä oli pidetty planeettoina. Yhä uusien asteroidien löytyminen kiihtyvällä tahdilla vuodesta 1845 (Astraea löytyi kyseisenä vuonna) lähtien oli kuitenkin johtanut niiden aseman menetykseen. Massalia ei ollut de Gasparisin ensimmäinen löytö, sillä hän oli jo löytänyt monia asteroideja, esim. Hygiean vuonna 1849.

## Lähteet
*JPL Small-Body Database Browser: 20 Massalia 
* 
*Discovery Circumstances: Numbered Minor Planets (1)-(5000): Minor Planet Center  
* Hubble Images of Asteroids Help Astronomers Prepare for Spacecraft Visit 
*When did the asteroids become minor planets?  
*JPL Small-Body Database Browser: 10 Hygiea 

### Viitteet

## Aiheesta muualla
*Models of Twenty Asteroids from Photometric Data
Logman

**Logman Oy** oli kurikkalainen metsäharvestereita, kuormatraktoreita ja kombiharvestereita valmistava yritys. Yritys oli perustettu vuonna 1992 ja työllisti noin 15 henkilöä. Valmistettavien koneiden kotimaisuusaste oli noin 75 prosenttia.

Yhtiön tuotannosta kolmannes meni ulkomaille ja vientimaita olivat muun muassa Viro, Latvia, Venäjä ja Yhdysvallat. Logman Oy:n valmistamia metsäkonemalleja olivat Logman 801H, 811H, 821H, 811F ja 811c. Vuonna 2017 Sampo-Rosenlew osti Logmanin konkurssipesän, joka seurasi yrityksen 2. kesäkuuta samana vuonna tapahtunutta selvitystilaan ajautumista.

## Lähteet
* Logman Oy 

### Viitteet

## Aiheesta muualla
* Yrityksen internetsivut
Radosav Petrović

**Radosav ”Raća” Petrović** (; s. 8. maaliskuuta 1989 Ub, Jugoslavia) on serbialainen jalkapalloilija. Hän on pelipaikaltaan keskikenttäpelaaja.

## Ura
20. kesäkuuta 2008 Petrović siirtyi Radnički Obrenovacista Partizaniin ja teki joukkueen kanssa viisivuotisen sopimuksen. Hän pelasi 6. elokuuta 2008 ensimmäisen Mestarien liigan ottelunsa Inter Bakua vastaan. Ensimmäisen maalinsa joukkueessa hän teki 21. toukokuuta 2009 Serbian cupin loppuottelussa Sevojnoa vastaan.

### Maajoukkue
Petrović teki ensiesiintymisensä Serbian maajoukkueessa 12. elokuuta 2009 pelatussa ystävyysottelussa Etelä-Afrikkaa vastaan.

## Lähteet

## Aiheesta muualla
* Esittely Reprezentacija.rs-sivustolla
Nousunopeus

Lentomekaniikassa **nousunopeus** (RoC, rate of climb) on pystynopeus, jolla lentokoneen lentokorkeus kasvaa. Monissa maissa se ilmaistaan lentämisessa yksiköissä jalkaa minuutissa (ft/min), lentokoneen suunnitellussa käytetään nykyään yleensä SI-yksiköitä. Lentokoneessa tätä mittaa variometri (VSI, vertical speed indicator).

Vastaava mutta vähemmän käytetty termi on olemassa myös lentokorkeuden vähemiselle, mutta se ei ole yhtälailla kriittinen lentokoneen suorituskyvyn mittari kuin nousunopeus.

Lentokoneella on kaksi lentonopeutta, jolla saavutetaan optimaalinen nousu. Niistä käytetään termejä Vx ja Vy. Nopeudella Vx saavutetaan **suurin nousukulma**. Sitä käytetään lentoonnousussa lyhyiltä kentiltä, joiden nousulinjalla on esteitä, jotka pitää ylittää. Suihkumoottorilla varustetulle lentokoneelle tämä on minimivastusta vastaava lentonopeus. Nopeudella Vy saatutetaan **suurin nousunopeus** Nopeus Vx on aina pienempi kuin Vy. Vx kasvaa lentokorkeuden mukana, Vy pienenee lentokorkeuden kasvaessa. Lakikorkeudessa nämä ovat yhtä suuria. 

Nousunopeuden vallitseva maailmanennätys kuuluu venäläiselle MiG-29-hävittäjälentokoneelle, jolle se on suurimmillaan merenpinnan tasolla 330 m/s (65,000 ft/min) (1188 km/h). Koneen keskimääräinen nousunopeus merenpinnalta 6 km korkeuteen on 109 m/s (392 km/h) 

## Lähteet
Manitou (henkiolento)

**Manitou** on jonkin fyysisen henki tai sielu monien Pohjois-Amerikan algonkinkansojen perinteessä. Manitou on kaikissa ja kaikessa. Manitou kuvaa myös luonnon harmonista tasapainoa, joka on hyvin verrattavissa aasialaiseen elämänvoimaan eli *[[qi]]*-käsitteeseen.

Yksinkertaisemmassa asiayhteydessä manitou voi viitata myös "henkiolentoon" eli yliluonnolliseen voimaan. Tämä henki (*Manitou*) on fyysisesti läsnä ja kosketeltava henkilö sekä käsite. Jokaisella asialla (ihmisellä, eläimellä, kasvilla, hyönteisellä, pikkukivellä, hiekanjyvällä ja jopa koneilla) on oma manitounsa. Myös cree- ja ojibwe-kielet käyttävät termiä henkien yleisnimityksenä. Samaa esiintyy myös Kanadan aboriginaalien kulttuurissa

Termi oli jo laajalti levinnyt käsite ennen kuin eurooppalaiset saapuivat nykyiseen Pohjois-Amerikkaan. Vuonna 1585, kun Thomas Harriot dokumentoi ensimmäisenä Algonkin kielen Roanoke (Pamlico) -sanastoa, hän tulkitsi sanan *mantóac* merkityksen "Jumaliksi" (sana monikossa). Samankaltaisia termejä  havaittiin lähes kaikilla Algonkin-kielillä. 

Shamanistisissa perinteissä sana *manitous* (tai *manidoog* tai *manidoowag*) on liitetty ihmisen toimiin saada jollekin haluttu vaikutus, kuten kasvi-manitous edesauttamaan paranemista tai puhveli-manitou paremman metsästysonnen saamiseksi. Anishinaabegien perinteessä *manidoowag* on yksi tapa päästä Suureen Yhteyteen. Manitou kytkeytyi paljolti erilaisiin asioihin joista alettiin vähitellen käyttää pelkistetympiä termejä. Vastaavanlaisia termejä käyttävät Anishinaabegit, joilla on oma *manidoowish* pienille eläimille, sekä *manidoowag* ja *manidoons* on hyönteisille; kaikkien näiden termien yhteinen merkitys on "pikku henki". Joissakin Algonkin-kielissä, kuten Iynu (Montagnais) sanalla *manituw* on alun perin tarkoitettu "vedenalaisia olentoja, joille metsästäjät tarjoavat tupakkaa rauhoittaakseen niitä matkatessaan näiden olentojen alueen läpi".

Manitou liittyy myös Pohjois-Amerikan alkuperäisasukkaiden tapaan käyttää hikimajaa. Uskomuksen mukaan hikimajan manitou asui kiukaan kivissä ja tuli kivistä ulos  löylyä heitettäessä. Manitou tulee asumuksestaan höyryn mukana ja asettuu kylpijän sisään. Se liikkuu kylpijän kehossa ja ajaa ulos kaiken, mikä aiheuttaa kipua. Ennen kuin manitou palaa kiukaaseen, se jättää jotain omasta luonnostaan kylpijään. Tämän takia uskomuksen mukaan olo tuntuu paremmalta hikimajassa olon jälkeen. 

## Lähteet
Gadmental

**Gadmental** (eli **Gadmertal**) on Sveitsissä, itäisessä Bernin kantonissa, Innertkirchenin kunnassa ja Urin Alpeilla sijaitseva laakso. Laakson pohjalla virtaa Gadmerwasserjoki, joka saa alkunsa Giglivuoren eteläpuolelta noin 2&nbsp;200 metrin korkeudesta.

Idässä laakso päättyy 2&nbsp;224 metriä korkeaan Susteninsolaan, jonka toisella puolella on Meientalin laakso, Urin kantonissa. Lännessä laakso yhdistyy Innertkirchenin kylässä Haslitalin laaksoon.

Laaksoa pitkin kulkee päätie 6 () Innertkirchenistä Wasseniin.

## Lähteet
*
Euroliiga-kausi 2010–2011

**Kausi 2010-2011** oli yhdestoista kausi, jolloin pelattiin ULEB-liiton järjestämä kansainvälinen koripalloturnaus. Edellisvuoden mestarina kauteen lähti Regal FC Barcelona. Kauden Final Four oli alun perin tarkoitus järjestää Torinossa, mutta se siirrettiin Barcelonaan. Kauden päätteeksi Panathinaikos voitti seurahistoriansa kuudennen Euroliiga-mestaruuden, kun se voitti loppuottelussa Maccabi Tel Avivin.

## Joukkueet

''* Saivat villin kortin.

## Tulokset
### Karsintasarja
Karsintavaihe aloitettiin 21. syyskuuta 2010.

* Maroussin sarjalisenssi peruutettiin, jolloin BC Budivelnyk pääsi suoraan seuraavalle kierrokselle.

### Runkosarja
#### Lohko A

#### Lohko B

#### Lohko C

#### Lohko D

### TOP 16
#### Lohko E

#### Lohko F

#### Lohko G

#### Lohko H

### Pudotuspelit

## Final Four

## Kuukauden pelaajat
* Lokakuu:  Goran Jagodnik (Union Olimpija)
* Marraskuu:  Chuck Eidson (Maccabi Tel Aviv)
* Joulukuu:  Dimitris Diamantidis (Panathinaikos)
* Tammikuu:  Juan Carlos Navarro (FC Barcelona)
* Helmikuu:  Radoslav Nesterović (Olympiakos)
* Maaliskuu:  Jeremy Pargo (Maccabi Tel Aviv)

## Palkinnot
### Nousevä tähti
*  Nikola Mirotić (Real Madrid)

### Paras puolustaja
*  Dimitris Diamantidis (Panathinaikos)

### Paras pistemies ([[Alphonso Ford]] palkinto)
*  Igor Rakočević (Efes Pilsen)

### Euroliigan ykköstähdistö
*  Dimitris Diamantidis (Panathinaikos)
*  Juan Carlos Navarro (FC Barcelona)
*  Fernando San Emeterio (Caja Laboral)
*  Mike Batiste (Panathinaikos)
*  Sofoklis Schortsanitis (Maccabi Tel Aviv)

### Euroliigan kakkostähdistö
*  Jeremy Pargo (Maccabi Tel Aviv)
*  Vasileios Spanoulis (Olympiakos)
*  Sergio Llull (Real Madrid)
*  Duško Savanović (Valencia)
*  Kšyštof Lavrinovič (Montepaschi)

### Final Fourin arvokkain pelaaja
*  Dimitris Diamantidis (Panathinaikos)

### Vuoden valmentaja
*  Željko Obradović (Panathinaikos)

### Vuoden seurajohtaja
*  Pavlos Giannakopoulos/Thanassis Giannakopoulos (Panathinaikos)

## Lähteet

## Aiheesta muualla
* Virallinen kotisivu
Tiheyskorkeus

**Tiheyskorkeus** on ilmailussa käytetty lentokoneen lentokorkeus, joka vastaa kansainvälisen standardi-ilmakehän (ISA, International Standard Atmosphere) korkeutta, jolla on tietty ilman tiheys. Kyseessä on korjattu painekorkeus, jossa otetaan huomioon standardi-ilmakehästä poikkeava ilman lämpötila.

Sekä ilman lämpötilan kasvu että pienemmässä määrin ilmankosteuden kasvu pienentävät ilman tiheyttä. 

## Lentoturvallisuutta parantava laskentaparametri
Ilman tiheys vaikuttaa sekä lentokoneen aerodynaamiseen että sen voimalaitteen suorituskykyyn. 
* ilman tiheyden lasku pienentää siiven nostovoimaa 
* potkurin tehokkuus heikkenee tiheyden laskiessa 
* voimalaitteen teho laskee ilman hapen määrän laskiessa; ts. korkealla, kuumissa ja kosteissa oloissa voimalaitteen tuottama teho on pienempi kuin matalalla, kylmässä ja kuivassa ilmassa
* suuremmassa tiheyskorkeudessa lentokone kiihtyy hitaammin lähtökiidossa ja lennon aikana
* sakkausnopeus kasvaa tiheyskorkeuden kasvaessa
* lentokoneen nousunopeus on pienempi tiheyskorkeuden kasvaessa

## Määritys
Kuivalle ilmalle tiheyskorkeus lasketaan:

:
\mathrm{DA} = 144745,11628 \left[1-\left(\frac{P_0/P_{SL}}{\mathrm{T}/T_{SL}}\right)^b\right]


missä
: \mathrm{DA}= tiheyskorkeus (jalkaa, ft)
: P_0= ilmanpaine (staattinen paine)
: P_{SL}= merenpinnan standardin mukainen paine eli 1013,25 hPa
: \mathrm{T}= ilman lämpötila (K)
: T_{SL}= merenpinnan standardin mukainen ilman lämpötila eli 288,15 K
: b= 0,235

## Lähteet

## Aiheesta muualla
*Density Altitude Calculator
*Density Altitude Calculator 
*Density Altitude influence on aircraft performance
*http://www.tpub.com/content/aerographer/14269/css/14269_74.htm 
*http://wahiduddin.net/calc/density_altitude.htm
Opetusministeriö

**Opetusministeriö** on valtion opetus- ja koulutustoimesta vastaava ministeriö. Opetusministeriöitä ovat muiden muassa:

* Kreikan opetus- ja uskontoasiainministeriö
* Ruotsin opetusministeriö
* Suomen opetus- ja kulttuuriministeriö
* Venäjän opetusministeriö
* Viron opetus- ja tiedeministeriö
* Yhdysvaltain opetusministeriö
Vincent Enyeama

**Vincent Enyeama** (s. 29. elokuuta 1982 Kaduna) on nigerialainen jalkapallomaalivahti, joka edusti pitkään Ranskan liigassa pelaavaa Lille OSC:tä ja pelasi myös muun muassa Israelissa. Enyeama pelasi Nigerian maajoukkueessa 19-vuotiaana MM-kisoissa 2002 alkulohko-ottelun Englantia vastaan ja MM-kisoissa 2010 kaikki Nigerian kolme ottelua.

Enyeama teki ensimmäisen maalinsa maajoukkueessa 5. syyskuuta 2010 pelatussa Afrikan kisojen karsintaottelussa Madagaskaria vastaan.

## Lähteet
Pelota kesäolympialaisissa 1900

**[[Kesäolympialaiset 1900|Vuoden 1900 kesäolympialaisten]] [[pelota]]** järjestettiin 14. kesäkuuta 1900 Pariisissa. Tämä oli ensimmäinen ja samalla viimeinen kerta, kun pelota oli mukana olympialaisten ohjelmassa virallisena lajina. Ainoastaan kaksi joukkuetta osallistui lajiin, jolloin pelattiin vain yksi ottelu. Pisteet ovat tuntemattomat.

## Mitalistit
Pelota kesäolympialaisissa 1924

**[[Kesäolympialaiset 1924|Vuonna 1924 kesäolympialaisissa]] [[pelota]]** järjestettiin näytöslajina Boulogne-Billancourtssa. Tämä oli ensimmäinen kerta kun pelota oli mukana olympialaisten ohjelmassa näytöslajina. Ainoastaan espanjalaisia ja ranskalaisia osallistui pelotaan. Laji oli ainoastaan miehille.

## Tapahtumat
**Eskupilota**
#  Iceta, Ledesma, Gastesi – 45 pistettä
#  – 26 pistettä

**Paleta**
#  Adarraga, Cantolla – 40 pistettä
#  Etcheberryn veljekset – 26 pistettä

**Zesta punta**
#  Sagrana, Garate, Santamaría – 60 pistettä
#  Camino, Harizpe, Magescas – 52 pistettä.
William Kvist

**William Kvist Jørgensen** (s. 24. helmikuuta 1985) on tanskalainen jalkapalloilija, joka on seuratasolla pelannut kotimaansa lisäksi Saksassa ja Englannissa. Kvist on monipuolinen puolustaja, joka viihtyy myös keskikentällä.

Rønden kunnassa Jyllannissa syntynyt Kvist aloitti uransa paikallisessa Thorsager Rønde IF:ssä viisivuotiaana. Kahden vuoden päästä hän siirtyi Kööpenhaminaan. Marraskuussa 2000 Kvist debytoi Tanskan nuorisomaajoukkueessa ja kahta vuotta myöhemmin hän edusti maataan alle 17-vuotiaiden EM-kisoissa. Nuorena käsipalloakin harrastanut Kvist murtautui FC Kööpenhaminan edustusjoukkueeseen vuonna 2004 ja teki debyyttinsä 23. huhtikuuta 2004 ottelussa FC Nordsjællandia vastaan.

Kvist on pelannut Tanskan maajoukkueessa yli 80 ottelua. Hänet valittiin Tanskan vuoden jalkapalloilijaksi 2010. 

## Lähteet
Ilpo Saunio

**Ilpo Juhani Saunio** (1. huhtikuuta 1939 Tyrväntö – 30. joulukuuta 1999 Helsinki) oli suomalainen pianisti, musiikkitoimittaja ja musiikintutkija, koulutukseltaan humanististen tieteiden kandidaatti. Hän oli merkittävä suomalaisen työväenmusiikin tutkija.

## Ura
Ilpo Saunio opiskeli pianonsoittoa Sibelius-Akatemiassa vuosina 1959–1965 sekä musiikkitiedettä Helsingin yliopistossa vuosina 1959–1960 ja Kölnin yliopistossa 1960–1961. Hän toimi *[[Kansan Uutiset|Kansan Uutisten]]* musiikkikriitikkona vuosina 1965−1982.

Saunio osallistui keväällä 1967 yhdessä Markku Lahtelan, Kalevi Seilosen ja Tauno Tuomivaaran kanssa rauhanjärjestö Sadankomitean Helsingissä järjestämään, varusmiespalveluksesta kieltäytyneitä tukeneeseen mielenosoitukseen, jonka päätteeksi nelikko poltti julkisesti sotilaspassinsa. Teko herätti laajaa paheksuntaa, ja miehet tuomittiin sakkoihin. 

Saunio teki Yleisradioon 1970-luvulla laajoja etnomusikologisia ohjelmasarjoja mm. jazzin ja Latinalaisen Amerikan musiikin historiasta. Hänen aloitteestaan perustettiin vuonna 1979 Työväenmusiikki-instituutti (vuodesta 1991 Maailman musiikin keskus (), jonka johtajana hän toimi vuoteen 1989. Laitoksen toiminta on 1980-luvun lopulta lähtien painottunut maailmanmusiikin tutkimukseen, ja Saunio teki kenttätöitä Saksassa ja Kuubassa sekä Aasian ja Afrikan maissa.

Sauniolle myönnettiin valtion tiedonjulkistamispalkinto vuonna 1971.

## Julkaisuja
* 
* 
* 
* 
* 
* 
* Saunio, Ilpo: Etiopian musiikki, *Musiikin Suunta* 4/1986.

## Lähteet

## Kirjallisuutta
* 
* Virtamo, Keijo (toim.): *Otavan musiikkitieto*. Helsinki: Otava, 1997. .
* *Vuosisatamme kronikka*. Jyväskylä: Gummerus, 1987.

## Aiheesta muualla
*
Edinho

**Edinho**-nimisiä henkilöitä:
* Edinho (Edino Nazareth Filho, s. 1955), brasilialainen jalkapalloilija
* Edinho (Edinho Cholbi Nascimento, s. 1970), brasilialainen jalkapalloilija
* Edinho (Arnaldo Edi Lopes da Silva, s. 1982), portugalilainen jalkapalloilija
Pelota kesäolympialaisissa 1968

**[[Kesäolympialaiset 1968|Vuonna 1968 kesäolympialaisissa]] [[pelota]]** järjestettiin näytöslajina Méxicossa. Tämä oli toinen kerta kun pelota oli mukana olympialaisten ohjelmassa näytöslajina. Laji järjestettiin ainoastaan miehille. Tapahtumia oli viisi. Vaikka pelotasta jaettiin mitalit, ne eivät olleet virallisia olympiamitaleja.

## Tapahtumat
Stern

**Stern** voi viitata ainakin seuraaviin:

* Der Stern, Emmanuel Chabrierin ooppera.
* *[[Stern (lehti)|Stern]]*, saksalainen aikakauslehti.
* Sternin raportti ilmastonmuutoksen talousvaikutuksista.

## Henkilöt
* Adolf Stern (1835–1907), saksalainen kirjallisuushistorioitsija ja kirjailija
* Alan Stern (s. 1975), yhdysvaltalainen ilmailu- ja avaruustekniikan insinööri ja planeettatutkija
* Avraham Stern (1907–1942), venäjänjuutalainen sionisti, Irgun-järjestön johdon jäsen ja Lehi-järjestön perustaja
* Bill Stern (1907–1971), yhdysvaltalainen radioselostaja.
* Daniel Stern, oik. *Marie d'Agoult* (1805–1876), ranskalainen kirjailija
* Daniel Stern (1928–2007), yhdysvaltalainen kirjailija
* Daniel Stern (1934–2012), yhdysvaltalainen psykoanalyytikko
* Daniel Stern (s. 1957), yhdysvaltalainen näyttelijä
* David Stern (1942–2020), yhdysvaltalainen koripallojohtaja ja juristi
* Grigori Štern (1900–1941), neuvostoliittolainen kenraalieversti
* Hans D. Stern (1928–1990), ruotsalainen luterilainen pappi ja virsirunoilija
* Howard Stern (s. 1954), yhdysvaltalainen mediapersoona
* Isaac Stern (1920–2001), yhdysvaltalainen viulisti
* Nicholas Stern (s. 1946), yhdysvaltalainen ekonomisti
* Otto Stern (1888–1969), saksalainen fyysikko, Nobelin fysiikanpalkinnon saaja
* Robert A. M. Stern (1939–2025), yhdysvaltalainen arkkitehti
* Stern John (s. 1976), trinidadtobagolainen jalkapalloilija.

## Kuvitteelliset henkilöt
* Ulrich Stern, hahmo *[[Code Lyoko]]* -televisiosarjassa
Handelsblatt

**Handelsblatt** on saksalainen sanomalehti. Se on saksan kielellä ilmestyvä talous- ja finanssilehti, ja sitä julkaisee düsseldorfilainen Handelsblatt Media Group. Lehden päätoimittaja on Sebastian Matthes. *Handelsblatt* ilmestyy maanantaista perjantaihin, ja vuonna 2023 sen levikki oli noin 128&nbsp;000. Vuonna 2022 *Handelsblatt* oli Saksan siteeratuin talousmedia.

*Handelsblattin* ensimmäinen numero ilmestyi 16. toukokuuta 1946. Vuonna 1970 *Handelsblattiin* liitettiin kilpaileva talouslehti *Industriekurier*. Lehti siirtyi marraskuussa 2009 tabloid-formaattiin.

## Lähteet

## Aiheesta muualla

* Lehden viralliset Internet-sivut
Darcy Werenka

**Darcy Werenka** (s. 13. toukokuuta 1973 Edmonton, Alberta, Kanada) kanadalais-itävaltalainen jääkiekkopuolustaja, joka siirtyi tammikuussa 2013 Itävallan kolmostasolla pelaavaan Kapfenbergiin. Hän laukoo rightin puolelta.
## Ura
Werenka pelasi vuodet 1989–1993 WHL-joukkue Lethbridge Hurricanesissa ja Brandon Wheat Kingsissä. Kesällä  New York Rangers varasi hänet toisella kierroksella numerolla 37, mutta Werenka ei pelannut NHL:ssä. Hän oli kaudella 1991–1992 WHL-puolustajien pistepörssin kolmas. Werenka siirtyi Rangersin organisaatioon keväällä 1993, kun hän pelasi AHL-joukkue Binghamton Rangersissa. Werenka pelasi siellä myös kaksi seuraavaa kautta. Kaudella 1994–1995 hän oli puolustajien pistepörssin seitsemäs. Vuodet 1995–1997 Werenka pelasi neljässä eri IHL-seurassa.

Vuodet 1997–1999 Werenka pelasi Itävallassa Wiener EV:n riveissä. Kaudella 1998–1999 hän oli joukkueensa tehokkain puolustaja ja kolmanneksi paras pistemies tehoilla 11+22=33. Werenka pelasi kauden 1999–2000 IHL-joukkue Utah Grizzliesissä, ja hän oli joukkueensa tehokkain puolustaja tehoin 15+24=39.

Werenka siirtyi kaudeksi 2000–2001 SM-liigajoukkue Jokereihin, mutta hän ei vastannut häneen kohdistuneita odotuksia ja siirtyi kymmenen pelaamansa ottelun jälkeen loppukaudeksi HPK:on. Jokereissa flopiksi osoittautunut Werenka ei aluksi häikäissyt HPK:ssakaan, mutta pelasi siellä kauden edetessä kohtalaisen hyvin. Hän teki SM-liigakauden aikana yhteensä tehot 7+11=18 55 ottelussa. Kaudeksi 2001–2002 Werenka siirtyi Saksan DEL-liigan Schwenninger Wild Wingsin riveihin. Hän oli joukkueen tehokkain puolustaja tehoin 6+23=29. Kauden 2002–2003 Werenka pelasi samaa liigaa Kölner Haiessa.

Kaudeksi 2003–04 Werenka siirtyi Itävaltaan ja Vienna Capitalsin riveihin ja on siitä asti pelannut vain Itävallassa. Hän edusti Vienna Capitalsia kevääseen 2010 asti. Siihen mennessä Werenka voitti Itävallan mestaruuden 2005. Kausina 2004–2005 (23+27=50) ja 2006–2007 (19+42=61) hän voitti liigan puolustajien pistepörssin. Werenka siirtyi kaudeksi 2010–2011 Graz 99ersiin. Werenka pelasi kauden Grazissa ja siirtyi sen jälkeen Ranskan pääsarjan Roueniin. Hän oli voittamassa Rouenissa sekä Continental Cupia että Ranskan liigan mestaruutta.

Werenka oli pelaamatta alkukauden 2012–2013 mutta päätti vielä palata. Hän teki tammikuussa 2013 sopimuksen Itävallan kolmostasolla pelaavan Kapfenbergin kanssa.

## Maajoukkue
Werenka hankki Itävallan kansalaisuuden huhtikuussa 2008 ja on edustanut Itävaltaa MM-kilpailuissa vuosina 2008, 2009 ja 2010. Hän oli nostamassa Itävaltaa A-sarjaan keväällä 2008, mutta joukkue putosi taas vuonna 2009 takaisin B-sarjaan. Vuonna 2010 Itävalta nousi jälleen takaisin A-sarjaan.
## Tilastot

## Lähteet
*
*
*
### Viitteet
Gabe Newell

**Gabe Logan Newell** (englanniksi: ; s. 3. marraskuuta 1962 Colorado, Yhdysvallat), lempinimeltään **Gaben**, on yhdysvaltalainen liikemies. Hänet tunnetaan erityisesti videopelejä kehittävän, julkaisevan ja jakelevan Valven perustajajäsenenä ja toimitusjohtajana.

## Ura
Newell opiskeli Harvardin yliopistossa, mutta jätti sen kesken, ja siirtyi Microsoftille. Newell ja Mike Harrington lähtivät Microsoftilta ja perustivat Valven yhdessä kesällä 1996. 

Vuonna 2013 Newell sai BAFTA Fellowship -tunnustuksen merkittävästä ja poikkeuksellisesta panoksestaan peleihin. Samana vuonna Newell palkittiin myös AIAS Hall of Fame -palkinnolla.

Tätä nykyä Newell on menestynyt liikemies. Vielä vuonna 2014 talouslehti Forbes arvioi Newellin nettovarallisuudeksi 1,2 miljardia dollaria, kun vuonna 2018 nettovarallisuudeksi arvioitiin jo 5,5 miljardia dollaria. Vuonna 2023 Newellin nettovarallisuus oli laskenut 3,9 miljardiin dollariin.

## Yksityiselämä
Newell oli naimisissa Lisa Newellin kanssa. Heillä on kaksi poikaa.

## Lähteet

## Aiheesta muualla
Jonathan Phillips

**Jonathan Phillips**, myös **Johnny Phillips** (s. 5. syyskuuta 1963) on brittiläinen näyttelijä, joka  näytteli muun muassa 2. perämiehen Charles Lightollerin roolissa vuoden 1997 *[[Titanic (vuoden 1997 elokuva)|Titanic]]*-elokuvassa. Hän esiintyi myös draamasarjassa *[[Midsomerin murhat]]*. Vuonna 2012 hän näytteli televisiosarjassa *I Shouldn't Be Alive* David Huntin roolissa ja esitti pääosaa *Hunted*-televisiosarjoissa, jotka esitettiin BBC Onella ja HBOlla. Hän näyttelee DI Everttiä, paheellistunutta poliisia. Vuonna 2013 hän näytteli televisiosarjassa *[[Death in Paradise]]*.

## Valikoitu filmografia
* *[[Prick Up Your Ears]]* (1987)
* *[[Clarissa]]* (1991) (TV)
* *[[The Young Indiana Jones Chronicles]]*
* *[[Titanic (vuoden 1997 elokuva)|Titanic]]* (1997)
* *[[Turhuuden turuilla (elokuva)|Turhuuden turuilla]]* (*Vanity Fair*, 2004)

## Aiheesta muualla
*
Junior

**Junior** tai **Júnior** voi tarkoittaa muun muassa seuraavia:

* ''Junior'', yhdysvaltalainen elokuva vuodelta 1994
* ''Junior'', Röyksoppin musiikkialbumi vuodelta 2009
* ''Junior'', Kaki Kingin musiikkialbumi vuodelta 2010 
* Leovegildo Lins da Gama Júnior (s. 1954), brasilialainen jalkapalloilija
* Jenílson Ângelo de Souza, *Júnior* (s. 1973), brasilialainen jalkapalloilija
* Carlos de Jésus Junior (s. 1977), brasilialainen jalkapalloilija
* Lago Junior (s. 1990), norsunluurannikkolainen jalkapalloilija
* Corporación Popular Deportiva Junior, kolumbialainen jalkapalloseura
* Alfa Romeo Junior Z, urheiluautomalli
* Nissan Junior, lava-automalli.
Terence Fisher

**Terence Roland "Terry" Fisher** (23. helmikuuta 1904 – 18. kesäkuuta 1980) oli brittiläinen elokuvaohjaaja. Hän erikoistui kauhuelokuviin Hammer Film Productionsille työskennellessään ja hänestä tuli yhtiön merkittävimpiä ohjaajia.

Terence Fisher syntyi Lontoon Maida Valessa, Englannissa. Hän toimi elokuvaleikkaajana vuodesta 1936 vuoteen 1947. Fisher ryhtyi elokuvaohjaajaksi vuonna 1948. Hänen ensimmäinen ohjauksensa on *[[A Song for Tomorrow]]* (1948). Fisherin ensimmäinen merkittävä ohjaustyö oli kauhuelokuva *[[Frankensteinin kirous]]* (1957), joka käynnisti Hammerin pitkän kauhuelokuvakauden ja teki brittiläisnäyttelijöistä Peter Cushingista ja Christopher Leestä sen ajan johtavimmat kauhunäyttelijät. Fisher ohjasi muitakin kauhuklassikkojen sovituksia: *[[Dracula (vuoden 1958 elokuva)|Dracula]]* (1958), *[[Baskervillen koira (vuoden 1959 elokuva)|Baskervillen koira]]* (1959) ja *[[Muumion kosto]]* (1959). Peter Cushingista ja Christopher Leestä tuli Fisherin luottonäyttelijöitä; Fisher ohjasi Cushingia 14 elokuvassa ja Leetä 12 elokuvassa.

Fisher ohjasi myös *Draculan* (1958) kaksi seuraavaa jatko-osaa *[[The Brides of Dracula]]* (1960) ja *[[Dracula – pimeyden ruhtinas]]* (1966) sekä *Frankensteinin kirouksen* (1957) neljä jatko-osaa: *[[Frankensteinin kosto]]* (1958), *[[Frankenstein vangitsi sielun]]* (1967), *[[Frankenstein on tuhottava]]* (1969) ja *[[Frankenstein ja vampyyrin kosto]]* (1973). Hänen piti ohjata Hammerin Dracula-sarjan neljännen osan *[[Dracula on noussut haudastaan]]* (1968), mutta joutui vakavaan auto-onnettomuuteen. Hänet jouduttiin korvaamaan Freddie Francisilla.

Fisher oli kova tupakoitsija ja hän kärsi alkoholismista, joka vaikeutti häntä löytämään töitä loppu-urallaan. Terence Fisher kuoli sydäninfarktiin 76-vuotiaana 18. kesäkuuta vuonna 1980 Lontoon Twickenhamissa. Terence Fisher on ollut vaikutteena Tim Burtonille, Peter Jacksonille, George Lucasille ja Martin Scorseselle.

## Filmografia
### Elokuvaohjaukset

### Lyhytelokuvaohjaukset

### Televisio-ohjaukset

### Leikkaajana

### Käsikirjoittajana

## Lähteet

## Aiheesta muualla
* 
* Terence Fisher Find a Gravessa
Tahar el-Khalej

**Tahar el-Khalej** (, s. 16. kesäkuuta 1968 Marrakech) on marokkolainen entinen puolustaja. 

## Ura
El-Khalej edusti kotimaassaan neljän kauden verran Kawkab Marrakechia, josta hän siirtyi Portugaliin vuonna 1994. El-Khalej edusti aluksi UD Leiria ja sittemmin Benficaa, josta hän siirtyi kesken kauden maaliskuussa 2000 Englantiin Southamptoniin. El-Khalej päätti uransa Charltonissa vuonna 2003.

El-Khalej kuului myös Marokon maajoukkueeseen vuosien 1994 ja 1998 MM-kisossa.

## Lähteet
* National Football Teams
Juan Guillermo Castillo

**Juan Guillermo Castillo Iriart** (s. 17. huhtikuuta 1978 Durazno, Uruguay) on uruguaylainen jalkapallomaalivahti.

## Ura
Castillo siirtyi tammikuussa 2008 kaksivuotisella sopimuksella brasilialaiseen Botafogoon. Loukattuaan polvensa hän menetti yli puolet kaudesta 2008 ja palasi takaisin vasta seuraavan kauden alussa 24. toukokuuta 2009. Samalla viikolla hän sai myös kutsun Uruguayn maajoukkueeseen vuoden 2010 MM-karsintaotteluihin Brasiliaa ja Venezuelaa vastaan.

## Lähteet

## Aiheesta muualla
* Tilastot National Football Teamsin sivustolla
Pelota kesäolympialaisissa 1992

**[[Kesäolympialaiset 1992|Vuonna 1992 kesäolympialaisissa]] [[pelota]]** järjestettiin näytöslajina 25. heinäkuuta – 5. elokuuta 1992 La Vall d'Hebronissa. Tämä oli kolmas ja toistaiseksi viimeinen kerta kun pelota oli mukana olympialaisten ohjelmassa näytöslajina. Tapahtumia oli kymmenen. Vaikka pelotasta jaettiin mitalit, ne eivät olleet virallisia olympiamitaleja.

## Tapahtumat
Taye Taiwo

**Taye Ismaila Taiwo** (s. 16. huhtikuuta 1985 Lagos, Nigeria) on nigerialainen uransa päättänyt jalkapalloilija. Pelipaikaltaan hän oli vasen laitapuolustaja. 

## Seurajoukkueura
Taiwo siirtyi vuonna 2005 nigerialaisesta Lobi Starsista Ranskan pääsarjassa Ligue 1:ssä pelaavaan Marseilleen. Kauden 2004–2005 aikana hän ehti pelata seurassa vain neljä sarjaottelua, mutta seuraavien kuuden kauden ajan kuului joukkueen runkopelaajiin niiden aikana yhteensä 187 sarjaottelua. Maalinteossa Taiwo onnistui Ranskan pääsarjassa 17 kertaa. Kaudella 2009–2010 Marseille voitti sarjan mestaruuden.

Kaudeksi 2011–2012 Taiwo siirtyi Italian pääsarjassa Serie A:ssa pelaavaan Milaniin, jossa hän kuitenkin pelasi vain neljä sarjaottelua. Suurimman osan Milan-ajastaan Taiwo oli lainattuna muualle – hän pelasi kevätkaudella 2012 Englannin Valioliigassa 15 ottelua Queens Park Rangersissa ja kaudella 2012–2013 Ukrainan valioliigassa 20 ottelua edustaen Dynamo Kiovaa. Kaudeksi 2013–2014 Taiwo siirtyi Turkin Superliigassa pelaavaan Bursasporiin, jossa pelasi kauden aikana 27 sarjaottelua. Kauden 2014–2015 Taiwo oli pelaamatta.

Elokuussa 2015 Taiwo siirtyi Suomen pääsarjassa Veikkausliigassa pelaavaan HJK:hon loppukauden kattavalla sopimuksella, jossa on optio myös kaudesta 2016. Taiwo pelasi myös optiokauden HJK:ssa. Kahden kauden aikaan HJK:ssa pelatessaan Taiwo voitti Veikkausliigan pronssia (2015) ja hopeaa (2016).

30. tammikuuta 2017 Taiwo siirtyi Sveitsin Superliigassa pelanneeseen Lausanneen loppukauden kestävällä sopimuksella. Taiwo pelasi Sveitsin liigassa 13 ottelua ja Lausanne sijoittui kymmenen joukkueen sarjassa yhdeksänneksi.

9. elokuuta 2017 Taiwo siirtyi Ruotsin pääsarjassa, Allsvenskanissa, pelanneeseen AFC Eskilstunaan loppukauden ajaksi. Taiwo pelasi Askilstunassa lopulta yhdeksän ottelua.

7. maaliskuuta 2018 Rovaniemen Palloseura uutisoi seuran tehneen yksivuotisen sopimuksen Taiwon kanssa.

## Maajoukkueura
Taiwo pelasi Nigerian maajoukkueessa 53 A-maaottelua ja teki viisi maalia vuosina 2004–2012. Hän edusti Nigeriaa Afrikan-mestaruuskilpailuissa 2006, 2008 ja 2010 sekä MM-kilpailuissa 2010. Taiwo saavutti AM-pronssia vuosina 2006 ja 2010.

## Saavutukset
: Päivitetty 28. elokuuta 2015.

**Marseille**
* Ligue 1: 2009–2010
* Ranskan liigacup: 2009–2010, 2010–2011
* Trophée des Champions: 2010

**Milan**
* Italian supercup: 2011

**Nigerian maajoukkue**
* Afrikan-mestaruuskilpailut: pronssia 2006, pronssia 2010

## Lähteet

## Aiheesta muualla
* Taiwon tilastot LFP.fr-sivustolla
Ari Kantor

**Ari Kantor** (s. 18. heinäkuuta 1964 Helsinki) on suomalainen juristi, joka on toiminut korkeimman oikeuden jäsenenä eli oikeusneuvoksena vuodesta 2010 alkaen. Aiemmin hän on toiminut liikejuridiikkaan, etenkin arvopaperimarkkinarikoksiin, erikoistuneena asianajajana. 

## Ura
Kantor valmistui oikeustieteen kandidaatiksi vuonna 1990. Varatuomarin arvon hän sai 1993.

### Asianajajana
Kantor toimi asianajajana vuodesta 1994 alkaen ja Asianajotoimisto Merilampi Marttila Laitasalo Oy:n, sittemmin Asianajotoimisto Merilampi Oy:n, osakkaana vuosina 1995–2010. Häntä on pidetty yhtenä Suomen parhaista arvopaperimarkkinarikoksiin perehtyneistä juristeista, ja hän on edustanut useita arvopaperimarkkinarikoksista epäiltyjä, kuten Satama Interactiven johtoa, TJ Groupin omistajia ja saksalaisen liikemiehen Adolf Mercklen perhettä Tamron yritysvaltausta koskevassa tapauksessa. Kantor myös avusti Amer Sportsia kevytsavukeoikeudenkäynnissä.

Kantor tunnettiin asianajajana poikkeuksellisen suurista asianajolaskuista. Vuonna 2008 Suomen Asianajajaliiton valvontalautakunta antoi Kantorille huomautuksen hyvän asianajotavan vastaisesta menettelystä johtuen hänen laskujensa riittämättömästä erittelystä.

### Korkeimman oikeuden jäsenenä
Vuonna 2010 Kantor nimitettiin korkeimman oikeuden jäseneksi 1. toukokuuta 2010 alkaen. Nimitys herätti julkisuudessa arvostelua, sillä joidenkin juristien mukaan korkein oikeus tarvitsi enemmän Kantorin vastaehdokkaana olleen Markku Fredmanin perus- ja ihmisoikeusosaamista. Kantor myös kertoi, että hän oli saanut korkeimman oikeuden sisältä vinkin, että hänen kannattaisi hakea virkaan.

Korkeimman oikeuden jäsenenä ollessaan Kantor on saanut poikkeuksellisen suuria sivutuloja välimiestehtävistä. Esimerkiksi vuonna 2016 hän sai sivutuloja 270 000 euroa välimiestehtävästä, kaksi kertaa virkapalkkansa verran. Kantor on myös korkeimman oikeuden jäsenyyden ohessa toiminut Helsingin pörssin kurinpitolautakunnan varapuheenjohtajana ja puheenjohtajana.

## Lähteet
Skeptics Apocalypse

**Skeptics Apocalypse** on speed metal -yhtye Agent Steelin vuonna 1985 julkaistu debyyttialbumi, jonka julkaisi Combat Records. Century Media julkaisi albumin uudelleen vuonna 1999 kahden bonuskappaleen kanssa.

## Kappaleet
# 
# 
# 
# 
# 
# 
# 
# 
# 

### Vuoden 1999 painoksen bonuskappaleet
# 
# 

## Kokoonpano
* John Cyriis – laulu
* Juan Garcia – kitara
* Kurt Kilfelt – kitara
* George Robb – basso
* Chuck Profus – rummut

## Aiheesta muualla
* 
*
Noureddine Naybet

**Noureddine Naybet** (, s. 10. helmikuuta 1970 Casablanca) on marokkolainen entinen puolustaja. 

## Ura
Naybet aloitti ammattilaisuransa Wydad Casablancassa, jossa hän saavutti muun muassa kolme Marokon mestaruutta vuosina 1990, 1991 ja 1993, sekä Afrikan Mestarien liigan vuonna 1992. Menestys vuosien jälkeen Naybet siirtyi yhdeksi kaudeksi Ranskaan Nantesiin, jossa hän oli joukkueen yksi vakiopuolustajista. Kauden päätteeksi edessä oli siirtyminen Portugaliin, jossa Naybet pelasi Sportingissa kaksi kautta voittaen toisella kaudellaan Portugalin cupin.

Kesällä 1996 Naybet siirtyi Espanjaan Deportivoon, jossa hän nousi joukkueen yhdeksi tärkeimmistä puolustajista. Deportivo menestyi myös varsin hyvin kotimaan sarjassa, jonka myötä Naybet oli voittamassa Espanjan supercupin kahdesti, sekä kerran Espanjan mestaruuden. Lisäksi joukkue menestyi kohtuullisesti Eurokentillä, muun muassa Mestarien liigan kaudella 2003-2004 Deportivo ylsi välieriin asti, jossa joukkue kuitenkin hävisi Portolle. Naybet pelasi yhteensä kahdeksan kauden ajan Deportivossa, josta hän siirtyi Englantiin Tottenhamiin elokuussa 2004. Naybet kuului vielä ensimmäisellä kaudellaan joukkueen vakiopuolustajiin, mutta toisella kaudella valmentaja vaihdon myötä hänet pudotettiin vaihtopelaajan rooliin. Naybet myös lopetti uransa kauteen 2005-2006.

### Maajoukkueura
Naybet kuului Marokon maajoukkueeseen vuosina 1990-2006 ja pelasi ensimmäisen ottelunsa 9. elokuuta 1990 Tunisiaa vastaan.

Naybet edusti sittemmin maataan neljässä arvokisassa, kuten vuosien 1994 ja 1998 MM-kisossa, sekä 2004 ja 2006 Afrikan kisoissa. Hän oli voittamassa Afrikan mestaruus hopeaa vuoden 2004 Afrikan kisoissa, jossa Marokko hävisi loppuottelussa Tunisialle.

Maajoukkueuransa aikana Naybet pelasi yhteensä 115 ottelua, joissa hän onnistui kahdesti maalinteossa.

### Saavutukset
*Marokon cup: 1989
*Arabian Mestarien liiga: 1989
*Arabian Super Cup: 1990
*Marokon mestaruus: 1990, 1991, 1993
*Afrikan Mestarien liiga: 1992
*Portugalin cup: 1995
*Afrikan-mestaruuskisojen tähdistöjoukkue: 1998
*Espanjan mestaruus: 2000
*Supercopa de España: 2000, 2002
*Copa del Rey: 2002
*Afrikan mestaruuskisat
**Hopeaa: 2004

## Lähteet
* National Football Teams 

### Viitteet
Linnavuori (Buda)

**Linnavuori** (*Várhegy*) on ylätasanko ja alue Unkarin pääkaupungissa Budapestissa. Vuoren laella on linnoituksia ja valtava palatsi, ja sen rinteillä on Budan alue.

## Liikenne
Vuoren ulkonäkö on vuosisatojen kuluessa muuttunut, mutta kadut noudattavat osin yhä keskiaikaisia reittejä. Alueelle voi maksutta ajaa henkilöautolla vain puoleksi tunniksi, pitemmistä oleskeluista joutuu pois lähtiessä maksamaan.

## Historia
Linnavuoren ensimmäisen asutuksen tuhosivat mongolit vuonna 1241. Sen jälkeen Béla IV vahvisti kaupungin puolustusta, rakensi linnan, ja asukkaat rakensivat sen ympärille uudet asumukset. 1500-luvun alkupuolella Buda oli kautta Euroopan tunnettu renessanssioppineisuuden keskuksena. Turkkilaiset valtasivat kuitenkin linnan 1541, ja miehitys jatkui vuoteen 1686. Tuo aika oli Budan rappion aikaa. Linna hylättiin ja asukkaat pakenivat. Kirkoista vietiin omaisuus, ja ne muutettiin moskeijoiksi. Turkkilaiset kuitenkin rakensivat kylpylöitä, jotka ovat edelleen matkailijoiden suosimia nähtävyyksiä. Kun turkkilaiset karkotettiin, alkoi Budan hidas toipuminen. Itävaltalaiset hallitsijat rakensivat alueen kokonaan barokkityyliin, mihin sen nykyinen viehätys perustuu. Koko alue tuhoutui lähes täysin 1945, kun saksalaiset ja venäläiset taistelivat vuorella.

## Lähteet
Željko Obradović

**Želimir “Željko” Obradović** (s. 9. maaliskuuta 1960 Čačak, Jugoslavia) on serbialainen kilpauransa lopettanut koripalloilija, joka on pelaajauransa jälkeen toiminut koripallovalmentajana.

## Ura
Obradović aloitti pelaajauransa kotikaupungin KK Borac Čačakissa, josta hän siirtyi KK Partizaniin. Hän lopetti pelaajauransa vuonna 1991. Obradović aloitti valmentamisen Partizanissa, jonka hän valmensi heti Euroliiga-mestariksi. Kaudeksi 1993–1994 Obradović siirtyi Joventut Badalonan valmentajaksi ja voitti seurassa Euroliigan mestaruuden. Yhden kauden jälkeen hänestä tuli Real Madrid Balonceston päävalmentaja. Myös tällöin hän voitti Euroliigan mestaruuden. Vuonna 1995 Obradović toimi Jugoslavian koripallomaajoukkueen apuvalmentajana, mutta vuotta myöhemmin hänestä tuli maajoukkueen päävalmentaja. Obradović valmensi Real Madridia vuoteen 1997 saakka, jonka jälkeen hänestä tuli Pallacanestro Trevison päävalmentaja. Hän valmensi joukkuetta kaksi kautta ja voitti jälkimmäisellä kaudella Saporta Cupin. Vuodesta 1999 lähtien Obradović toimi Panathinaikosin päävalmentajana. Hän voitti seurassa vuosien 2000, 2002, 2007 ja 2009 Euroliigan mestaruuden. Kesällä 2010 Obradović teki Panathinaikosin kanssa kaksivuotisen jatkosopimuksen. Hän ilmoitti kesällä 2012 lopettavansa seuran valmentamisen. Kauden tauon jälkeen Obradović jatkoi valmentamista ja teki sopimuksen turkkilaisen Fenerbahçen kanssa.

Obradović edusti Jugoslavian koripallomaajoukkuetta vuoden 1988 olympialaisissa, joissa maa saavutti hopeaa. Maa hävisi loppuottelun Neuvostoliitolle Obradovićin tehtyä kuusi pistettä. Lisäksi hän voitti kultaa vuoden 1990 MM-kisoissa. Valmentajana Obradovic on saavuttanut olympiahopeaa, maailmanmestaruuden sekä EM-kultaa ja -pronssia.

## Mestaruudet
* **[[KK Partizan]]** (1991–1993):
** Serbian-mestaruus 1992
** Serbian cup 1992
** Euroliiga 1992
* **[[Joventut Badalona]]** (1993–1994):  
** Euroliiga 1994
* **[[Real Madrid (koripallo)|Real Madrid]]** (1994–1997): 
** Euroliiga 1995
** Saporta Cup 1997
* **[[Pallacanestro Treviso|Benetton Treviso]]** (1997–1999): 
** Saporta Cup 1999
* **[[Panathinaikos BC]]** (1999–2012):
** Euroliiga 2000, 2002, 2007, 2009, 2011
** Kreikan-mestaruus 2000, 2001, 2003, 2004, 2005, 2006, 2007, 2008, 2009, 2010
** Kreikan cup 2003, 2005, 2006, 2007, 2008, 2009
* **[[Fenerbahçe Ülkerspor]]** (2013-):
** Turkin mestaruus 2014, 2016, 2017
** Turkin cup 2014, 2016, 2017
** Turkin Supercupin mestaruus 2013, 2016, 2017
** Euroliiga 2017

## Lähteet

## Aiheesta muualla

* Euroliigan valmentajaprofiili
SJP NYC

**SJP NYC** on Sarah Jessica Parkerin lanseeraama tuoksu. Se on sekoitus mm. metsämansikkaa ja vaniljaa. Parker on kertonut tuoksun inspiraationa olleen Sinkkuelämää-tv-sarjan ja -elokuvien Carrie Bradshaw- hahmo. 

## Aiheesta muualla
* Sarah Jessica Parker SJP NYC ~ fragrance review
Hietatokot

**Hietatokot** (*Pomatoschistus*) on tokkojen suku, johon kuuluvat seuraavat lajit:
* *Pomatoschistus bathi* – Nokihietatokko Miller, 1982
* *Pomatoschistus canestrinii* – Venetsiantokko (Ninni, 1883)
* *Pomatoschistus knerii* – Rusohietatokko (Steindachner, 1861)
* *Pomatoschistus lozanoi* – Kuultohietatokko (de Buen, 1923)
* *Pomatoschistus marmoratus* – Marmorihietatokko (Risso, 1810)
* *Pomatoschistus microps* – Liejutokko (Krøyer, 1838)
* *Pomatoschistus minutus* – Hietatokko (Pallas, 1770)
* *Pomatoschistus norvegicus* – Norjantokko (Collett, 1902)
* *Pomatoschistus pictus* – Kivikkotokko (Malm, 1865)
* *Pomatoschistus quagga* – Koruhietatokko (Heckel, 1837)
* *Pomatoschistus tortonesei* – Kirjohietatokko Miller, 1969

## Lähteet
*  (Kalalajien suomenkieliset nimet)
*

### Viitteet
Arthur Boka

**Arthur Etienne Boka** (s. 2. huhtikuuta 1983 Abidjan) on norsunluurannikkolainen jalkapalloilija, pelipaikaltaan vasen laitapuolustaja. Hän on pelannut seuratasolla muun muassa Belgiassa, Ranskassa, Saksassa ja Espanjassa. Norsunluurannikon maajoukkueessa hän on pelannut 87 ottelua ja tehnyt yhden maalin.

## Lähteet
Rachid Neqrouz

**Rachid Neqrouz** (, s. 10. huhtikuuta 1972 Ksar es Souk) on marokkolainen entinen puolustaja. Hän pelasi Marokon maajoukkueessa yhteensä 52 maaottelua ja edusti maataan vuosien 1994 ja 1998 MM-kisossa.

## Ura
Neqrouz siirtyi jo 22-vuotiaana pelaamaan Eurooppaan ammattilaiseksi ja vietti aluksi kolme ja puolivuotta Sveitsissä Young Boysin joukkueessa. Sittemmin hän siirtyi syksyllä 1997 Italiaan Bariin, jossa Neqrouz pelasi kuusi kautta päättäen uransa kauteen 2002-2003.

## Lähteet
* National Football Teams
Natalija Pohrebnjak

**Natalija Olehivna Pohrebnjak** (, s. 19. helmikuuta 1988 Kupjansk, Harkovan alue) on ukrainalainen pikajuoksija, joka on erikoistunut 100 metrille.

Hän karsiutui alkuerissä Osakan MM-kilpailuissa 2007. Pekingin olympialaisissa 2008 ja Berliinin MM-kilpailuissa 2009 hän karsiutui puolivälierissä. Barcelonan EM-kilpailuissa 2010 hän selviytyi 100 metrillä välieriin ja juoksi 4&nbsp;×&nbsp;100 metrin viestissä toisen osuuden Ukrainan kultajoukkueessa. Daegun MM-kilpailuissa 2011 hän ei selviytynyt 100 metrin alkueristä jatkoon. Pikaviestissä hän juoksi toisen osuuden kolmanneksi sijoittuneessa Ukrainan joukkueessa. Vuosien 2011 ja 2013 kesäuniversiadeissa hän oli mukana 4&nbsp;×&nbsp;100 metrin viestin voittaneessa Ukrainan joukkueessa.

Pohrebnjak on juossut 60 metriä aikaan 7,21 s Zaporižžjassa 27. tammikuuta 2015, 100 metriä aikaan 11,09 s Kirovohradissa 30. heinäkuuta 2015 ja 200 metriä aikaan 22,75 s Kirovohradissa 31. heinäkuuta 2015.

## Lähteet

## Aiheesta muualla